Tatăl lui Elon Musk susține că miliardarul nu este rasist, pentru că era "prieten cu servitorii negri" ai familiei
Errol Musk, tatăl miliardarului sud-african tot mai implicat în politica americană, Elon Musk, a ieșit în apărarea fiului său în fața acuzațiilor de rasism. Tatăl lui Elon Musk spune că acesta și fratele luni erau „prieteni cu servitorii negri”, pe vremea când Africa de Sud trăia sub apartheid, o discriminare legală a persoanelor de culoare.